Անրի Ռոշֆոր

Վիկտոր Անրի Ռոշֆոր, Մարկիզ դը Ռոշֆոր Լյուս (, ), ֆրանսիացի հրապարակախոս և քաղաքական գործիչ։ Երկրորդ կայսրության (1852-1870) ժամանակ մասնակցել է հանրապետական շարժմանը։ 1868-1869 թթ. հրատարակել է «Լապտեր» («La Lanterne») շաբաթաթերթը, որտեղ սուր քննադատության է ենթարկել Նապոլեոն III-ին։ 1869 թվականին ընտրվել է օրենսդրական կորպուսում։ Նույն թվականին հիմնադրել է «Մարսելյեզ» («La Marseillaise») օրաթերթը։ 1870 թվականի սեպտեմբերին մտել է «ազգային պաշտպանության կառավարության» կազմի մեջ, որտեղ ակտիվ դեր չի խաղացել և հոկտեմբերին դուրս է եկել նրա կազմից։ 1871 թվականին Փարիզի կոմունայի ժամանակ քննադատել է Ա․ Թիերին և վերսալցիներին, բայց և չի պաշտպանել կոմունարներին։ 1873 թվականին աքսորվել է Նոր Կալեդոնիա, որտեղից 1874 թվականին փախել է Անգլիա, ապա հաստատվել Ժնևում։ 1879 թվականի ներումից հետո 1880 թվականին վերադարձել է Ֆրանսիա։ Հրատարակել է «Անհաշտելի» («Լ’ Intransigea-ոէ») թերթը։

Ծանոթագրություններ 

Ֆրանսիայի քաղաքական գործիչներ
Ֆրանսիացի լրագրողներ
Ֆրանսիացի դրամատուրգներ
Ֆրանսիացի հրապարակախոսներ
Ֆրանսիացի վիպասաններ
Ֆրանսիացի գրողներ